Creste Aeroportul Timisoara cu o investitie de aproape 7 milioane de euro. Pornesc lucrarile la noul terminal de sosiri curse externe. Cum va arata? Video

TIMISOARA. Contractul de finantare pentru accesarea fondurilor UE pentru construirea unui nou terminal destinat pasagerilor care sosesc de pe cursele externe a fost iscalit marti de catre directorul general al Aeroportului Timisoara. Valoarea totala a investitiei este de 30,3 milioane de lei, din care aproximativ 50% va fi din fonduri proprii ale Aeroportului, iar restul – fonduri europene si fonduri ale Ministerului Transporturilor.

Aceasta investitie este una extrem de importanta pentru Aeroportul Timisoara, deoarece este cea mai mare suma investita in ultimii ani in infrastructura aeroportuara.

Mai mult decat atat, acest terminal face parte din planul de investitii al Aeroportului, deoarece in prezent este in pregatire si documentatia pentru noul terminal de sosiri externe.

Noul terminal va fi o cladire moderna, dupa ultimele standarde in materie de siguranta si securitate. Constructia Terminalului va demara la inceputul anului viitor si are o durata de executie de 12 luni. Terminalul va avea o suprafata desfasurata de 4.383 mp, 3 fluxuri de pasageri, 3 sisteme de benzi de bagaje si 10 puncte de control al documentelor, 3 puncte de control vamal. Terminalul pregateste aeroportul pentru a sustine un flux de aproximativ 3 milioane de pasageri pe an, cifra estimata pentru urmatorii ani.

”Obiectivul de investitii Terminal Sosiri Curse Externe este numai o parte din programul de dezvoltare pana in 2021 a infrastructurii aeroportuare, in valoare totala de 372.295.000 lei. Acest obiectiv “Terminal curse externe” este finantat in proportie de 50% de catre Aeroportul Timisoara, cu suportul financiar-bancar al Banc Post si Banca Transilvania, si cealalta parte de 50% este finantata de catre Statul Roman, prin Programul Operational Infrastructura Mare, gestionat de catre Ministerul Transporturilor prin Autoritatea de Management a Organismului Intermediar pentru Transporturi. S-a lucrat de catre echipa de proiect a AIT la elaborarea Studiului de Fezabilitate, a proiectului tehnic si a documentelor de achizitie, finalizate in luna octombrie 2018 prin finalizarea procedurilor de achizitie publica. Castigatorul lucrarilor de achizitie este SC ELDICLAU SRL. Deci sunt indeplinite conditiile esentiale pentru demararea lucrarilor de constructii in ianuarie 2019, astfel incat, receptia la terminarea lucrarilor si punerea in exploatare a obiectivului sa fie realizata pana la 31.10.2019. Prin realizarea celor doua obiective, Terminalul de sosiri si Terminalul de plecari pasageri curse externe, va fi creata o crestere a gradului de confort al pasagerilor si o procesare mai rapida a fluxurilor de pasageri”, a spus directorul Aeroportului Timisoara, Daniel Idolu.

”O noua investitie majora pentru judetul Timis a fost aprobata de Guvernul Romaniei. Avem contractul semnat pentru Centura Timisoara Sud si acum extinderea Aeroportului Timisoara, primul proiect de 58 de milioane de euro, iar acesta de peste 30 de milioane, (peste 6 milioane de euro) deci in total sunt peste 64 de milioane de euro care vin cu certitudine pentru Timisoara si Judetul Timis ca parte a unor mari proiecte guvernamentale. Cand am declarat ca ma implic activ personal pentru aceste investitii multi au zambit. Iata ca ce am promis am realizat si vom continua deoarece avem multe de facut pentru comunitatea noastra. Extinderea in continuare a Aeroportului va contribui la continuarea dezvoltarii economice a Judetului Timis pentru ca va permite o mai mare mobilitate, iar acest obiectiv a fost unul dintre motoarele care au dus Timisul la standardul ridicat unde este el astazi„, a precizat presedintele Consiliului Judetean Timis, Calin Dobra.

Proiectul este finantat prin fonduri europene nerambursabile, prin Programul Operational Infrastructura Mare (POIM) 2014-2020, axa prioritara 2 Dezvoltarea unui sistem multimodal, de calitate, durabil si eficient, Prioritatea de investitii 7c – Dezvoltarea si imbunatatirea sistemelor de transport care respecta mediul, inclusiv a celor cu zgomot redus si care au emisii reduse de carbon, inclusiv a cailor navigabile interioare si a sistemelor de transport maritim, a porturilor, a legaturilor multimodale si infrastructurilor aeroportuare, cu scopul de a promova mobilitatea durabila la nivel regional si local Obiectivul Specific 2.3. Cresterea gradului de utilizare sustenabila a aeroporturilor.

Indicatori tehnici in noul terminal sosiri externe

 Număr porți de sosire pasageri = 4;

 Suprafață construită = 3.361 m2;

 Suprafață desfășurată = 4.383 m2;

 Număr fluxuri de pasageri și bagaje pentru acomodarea a 540 pasageri (câte 180 pasageri/cursă) = 3;

 Număr sisteme independente de benzi de bagaje cu conveiere de mari dimensiuni = 3;

 Număr puncte de control a documentelor (cabine deservite de poliția de frontieră) = 10;

 Număr puncte control vamal = 3;

 Zonă sortare bagaje exterioară clădirii = 200 m2;

 Număr grupuri sanitare = 6;

 Spații comerciale, administrative și tehnice;

 Alimentarea cu apă se va face printr-o rețea conectată la forajele proprii existente.

 Evacuarea apelor uzate se va face în rețeaua de canalizare existentă.

 Asigurarea agentului termic se va face prin centrala termică pe gaz din dotarea terminalului.

 Se vor realiza rețele de curenți slabi (voce/date), sistem de control acces, sistem afișare curse, sistem TVCI. sistem sonorizare și sistem detecție si avertizare incendii.